
בבית-המשפט השלום                                                          ת"א_________
ב______________

התובע: 

__________ ת.ז. _____________
            

מרח' _______עיר, מיקוד________
על-ידי עוה"ד _____ ו/או ________
                             
מרח' ________עיר, מיקוד_______
                             
טל: _________, פקס: _________
נגד

הנתבעת:        
__________________ בע"מ
מרח' _________ עיר, מיקוד_____
                             
טל: _________, פקס: _________
מהות התביעה: כספית-חוזית.
סכום התביעה: _______ש"ח. 
כתב תביעה
1. התובע יהיה מיוצג על-ידי הח"מ וכתובתו תשמש ככתובת למסירת כתבי בי-דין בתיק דנן. 
2. התובע עובד בתחום ______ {להלן ייקרא: "התובע"}.
3. הנתבעת הינה חברה בע"מ העוסקת, בין השאר, במכירת רכבים חדשים כאמור להלן {להלן תיקרא: "הנתבעת"}.
4. ביום ______ רכש התובע רכב חדש {רכב שהינו מתוצרתה של הנתבעת} מסוג ______, 7 מקומות ישיבה, מס' רישוי ______, שנת ______  {להלן ייקרא: "הרכב"} בעלות של ______₪. צילום רישיון רכב מצ"ב ומסומן בספרה "1". תעודת האחריות מצ"ב ומסומנת בספרה "2". 
5. קניית הרכב מומשה במסגרת זכויותיו של התובע כנכה צה"ל ובהמלצת משרד הביטחון. 
6. החל מיום קבלת הרכב, מלין התובע בפני הנתבעת, בין השאר, על הבעיות הבאות ו/או הוחלפו הפריטים הבאים {בהתאמה} {להלן ייקראו: "הפגם" או "הפגמים"}:
1. צריכת דלק גבוהה.
2. נזילות שמן.
3. הרכב לא נוסע/לא סוחב. 
4. חיישנים אינם תקינים.
5. בעיות במצמד {קלאצ'} הרכב שאף הוחלף 3 פעמים.
6. נורת תקלות דולקת.
7. מנגנון עצירת דלת.
8. בעיות בטעינת המצבר.
9. מתג לחלון.
10. אבזם חגורה.
11. החלפת חיישנים.
12. מאוורר מנוע.
13. צינור הקשור לדלק. 

כל הוראות תיקון של הרכב מצ"ב ומסומנות כולם בספרה "3" ומהוות כחלק בלתי-נפרד מתביעה זו. 
7. החל מיום קבלת הרכב, וכתוצאה מפגמים כאמור הכניס התובע את הרכב לתיקון אצל מוסך מורשה של הנתבעת הנקרא "______בע"מ" הנמצא ב______ {ייקרא להלן: "המוסך"}. 
8. בכל פעם שביקר התובע במוסך הובטח לו כי הפגם שבגינו הכניס את הרכב לתיקון לא יחזור על עצמו וכי יוכל להמשיך וליהנות מן הרכב החדש שקנה. ואולם, מהרה נתברר לתובע כי הפגמים שבו על עצמם כאמור להלן. 
9. התובע יטען, כי ברכב קיימת בעיה חמורה במצמד הרכב, שהוחלף 3 פעמים וכמפורט בחוות-הדעת מטעמו. הנתבעת החליפה את מצמד הרכב 3 פעמים: פעמיים הוחלף המצמד על חשבונה של הנתבעת וכאשר ברור לכל כי קיים פגם ייצור במצמד. בפעם השלישית, נדרש התובע, בניגוד למוסכם בין הצדדים והמוסך ובניגוד לכתב האחריות, לשלם סך של כ- ______ש"ח עבור התיקון. לאחר דין ודברים עם המוסך שוחרר הרכב ובלא שהמוסך דורש מן התובע כל תשלום שהוא.
10. לאור העובדה כי הנתבעת לא הצליחה לתקן את הפגמים האמורים לעיל חרף הזדמנויות הרבות שניתנו לה הודיע התובע לנתבעת על ביטול ההסכם עימו ודרש השבת כספי הרכישה. יובהר כי כל פעם שהכניס את הרכב לתיקון ביקש לבטל ההסכם מחמת הפרתו ואולם כל פניותיו עלו בתוהו. בין השאר, מצ"ב התכתבויות בין הצדדים המסומנים כולם בספרה "4". 
11. התובע יטען, כי מתוך סדרת הליקויים שפורטו לעיל קיימים ליקויים רציניים שיסודם בייצור או כאלה שלא ניתנים לתיקון מוחלט ו/או כאלה שקרוב לוודאי שיחזרו על עצמם ועל כן זכותו לביטול המכר הינה ברורה וחד-משמעית. מצ"ב חוות-דעת המסומנת בספרה "5" ומהווה כחלק בלתי-נפרד מתביעה זו. 
12. התובע יטען, כי לא נאמר לו, ולו בחצי מילה, כי מדובר ברכב פגום עם פגמים כאמור לעיל וכי יצטרך בעתיד, לבלות שעות רבות במוסכי הנתבעת. לו היה יודע התובע כי הרכב איננו כרכב חדש אלא הוא מלא בפגמים, לא היה רוכש את הרכב עבורו שילם במיטב כספו.  
13. התובע יטען, כי הנתבעת, ביודעין, מסרה לידיו רכב שיש בו פגמים בייצור ובכך לא קיימה את חבותה על-פי הדין. 
14. התובע יטען, כי במגמה להקטין את נזקיו, איפשר לנתבעת לתקן על חשבונה את הטעון ליקוי על-אף שבעצם מדובר בפגם בייצור שיחזור על עצמו לאחר נסיעה קצרה וכפי שקרה הלכה למעשה עם מצמד הרכב.  
15.  התובע יטען, כי זכותו לביטול ולהשבת מחיר הרכישה מעוגנת בחוק המכר, התשכ"ח-1968 וכי נקט בכל התנאים הקבועים בחוק זה להקמת זכותו זו ובכלל זה התקיימו כל העובדות המקימות את העילה על פי חוק המכר כלהלן:
1. הרכב לא היה תקין מיום הרכישה ולאורך כל הזמן הודיע התובע בדבר אי-ההתאמה וכמפורט בסעיף 10 לעיל. 
2. הרכב איננו תקין אף כיום ואינו עומד בציפיות של מי שרוכש רכב חדש. הרכב לא עמד בציפיות אלה מיום רכישתו ועד עצם היום הזה.
3. התובע איפשר לנתבעת לחזור ולתקן את הליקויים לגביהם התריע אך ליקויים אלה חזרו ונשנו והינם מלווים אותו מיום הרכישה עד עצם יום הגשת תביעה זו עד כדי כך שהשימוש ברכב הינו אפסי אם בכלל.
16. התובע יטען, כי זכותו לסעדים המפורטים בתביעה זו מעוגנים כאמור לעיל וכן בדינים שייעודם הגנה על הצרכן ברכישת מוצר חדש.
17. התובע יטען, כי ברכישתו את הרכב החדש הינו זכאי כי הרכב יפעל באורח תקין לחלוטין והנאתו לא תופר וכל יחסיו עם הנתבעת לא יהיו אלא בבדיקות שגרתיות כמחוייב בתקופת האחריות.
18. התובע יטען, כי החל מן היום שרכש את הרכב לא הצליח להפיק ולו מעט מן ההנאה מן הרכב ומרבית התקופה התרוצץ אחר הנתבעת ובילה במוסך הנתבעת תוך שמבצעים תיקונים שיעילותם אפסית.
19. התובע יטען, כי הנתבעת הטעתה אותו לאורך כל תקופת החזקתו את הרכב לסבור כי מדובר בתיקון קל אולם הוברר כי כל מטרתה לא הייתה אלא לדחות את הקץ שכן ידעה כי מדובר בליקויים מהותיים הקשורים בפגם בייצור.
20. התובע יטען, כי מדובר בהפרה מכוונת של כל חוק או הוראת דין שמגמתה הגנה על הצרכן וכי הפרה זו נעשתה על ידה במודע ובכוונה תחילה.
21. התובע יטען, כי עסקינן בפגמים שמקורם בייצור הרכב או כאלה שלא ניתן היה לגלותם בעת הרכישה. לפיכך, נטל הבאת ראיות לסתור חזקה עובדתית זו מוטל על כתפי הנתבעת.
22. התובע יטען, כי הוא זכאי לקבל את הרכב על-פי שוויו ביום הרכישה דהיינו בסכום של ______ ש"ח. 
23. התובע יטען, כי בנסיבות של מקרה זה, התנהגות של הנתבעת ולאור העובדה שהרכב שנרכש שוויו פחת בהרבה לאור ערב רב של התיקונים והעובדה שכל אלה יבואו לידיעת כל רוכש פוטנציאלי לרבות הפגמים ברכב כאמור לעיל הרי ההשבה של סכום הרכישה תהא ניטראלית, חד משמעית ויש להשיב לתובע את כספו בגין הרכישה.
24. התובע יטען, כי הפסיד ימי עבודה רבים בגין הבילוי והשהייה במוסכים והעובדה שהרכב היה מושבת במשך ימים רבים.
25. התובע זכאי לפיצוי בגין עוגמת הנפש שנגרמה לו בשל התנהגות הנתבעת וכשלון העסקה כאמור לעיל.
26. התובע יטען, כי אדם הרוכש מכונית משלם הן בעבור המכונית, הן בעבור מידת ההנאה, הרווחה והנוחות שהיא מזכה את בעליה. כאשר אדם רוכש רכב חדש, הוא מצפה לקבל רכב תקין שלא יצטרך להביא למוסך השכם והערב כדי לתקן בו ליקויים וקלקולים שונים, או לפחות רכב שכאשר יתגלה בו ליקוי, הוא יתוקן מייד. 
27. בענייננו, התובע רכש רכב חדש, נאלץ להביאו למוסך פעמים רבות ללא תוצאה שכן הנתבעת לא הצליחה לתקן את הדרוש. הרכב היה פגום ומלבד תיקונו חייבת החברה גם בפיצוי הקונה על עוגמת הנפש שנגרמה לו.
28. התובע יטען, כי על הנתבעת לשלם לו את סך של ______₪ כפיצוי בגין עוגמת הנפש שנגרמה לו בשל אי-ההתאמה כאמור לעיל שנגרמה לו בשל התנהגות הנתבעת, הפרת ההסכם על ידה והתנהלותה בניגוד לכל דין העומד לזכותו כצרכן ובשים-לב כי אדם המעוניין לרכוש רכב חדש צופה כי לא יאלץ לבלות זמן רב בביקורים תכופים במוסך, ואשר באו לידי ביטוי  ב:
1. אי-יכולת להפיק מן הרכב כל הנאה שהיא. 

2. אי-יכולת לנסוע ברכב ולהפיק ממנו את ההנאה שלשמה רכש את הרכב. 
3. עוגמת נפש וטרטור התובע למוסך מורשה של הנתבעת.  
29. בנוסף, התובע יטען כי על הנתבעת לשלם לו הפסד ימי עבודה רבים כתוצאה מן ההתרוצצות כאמור לעיל. כל כניסה למוסך משביתה את התובע מעבודתו כספק מזון ללקוחותיו. התובע מעריך את הפריט הנ"ל בסכום כולל של ______ש"ח.
30. לבית-המשפט הנכבד הסמכות המקומית והעניינית לדון בתביעה זו, בין השאר בשל העובדה כי לנתבעת סניף ב ______ שם בוצעו ניסיונות הנתבעת לתקן הפגמים כאמור. 
31. על-כן, מתבקש בית-המשפט הנכבד לזמן את הנתבעת לדין ולהורות כדלקמן:
1. כי הסכם שנחתם בין התובע לנתבעת בטל ומבוטל.

2. לאור האמור בסעיף-קטן (א), כי על הנתבעת להשיב לתובע את הכספים ששולמו על ידו לרכישת הרכב בסך ______ש"ח נשוא התביעה ולקבל בחזרה את הרכב שבחזקתו 
3. כי על הנתבעת לשלם לתובע סך של ______ ש"ח המהווה עוגמת נפש שנגרמה לתובע כאמור לעיל.
4. כי על הנתבעת לשלם לתובע סך של ______ ש"ח המהווה הפסד ימי עבודה שנגרמו לתובע כאמור לעיל.
5. כי בסה"כ על הנתבעת לשלם לתובע את הסכום של ______ ₪.   

6. כי בנוסף לסכומים שלעיל על הנתבעת לשלם לתובע הוצאות המשפט ושכר-טרחת עורך דין בצירוף מע"מ.
7. כי כל סכום שלא ישולם על-ידי הנתבע במועדו יישא הפרשי הצמדה וריבית עד לתשלומו בפועל. 
________________________

     ______- משרד עורכי דין

______, עו"ד
ב"כ התובע

